OpenLLM-France/wikimedia huggingface dataset:
# STEAM (hezkuntza)

STEAM ingelesetik bere horretan hizkuntza askotara mailegatu den akronimoa da. Zientziak (Science), teknologia (Technology), ingeniaritza (Engineering), artea (Arts), eta matematika (Maths) hitzak labur biltzen ditu akronimo honek. Hezkuntzan lehentasun estrategikoaz sustatu nahi dituzten alorrak dira bost horiek eta ingelesezko Arts horren baitan, gure hizkuntzan, gizarte zientziak ere bilduko genituzke.

## Emakumezkoen presentzia STEaM alorrean

STEAM alor batzuetan gizonen eta emakumeen proportzioaren artean desoreka dago. UNESCOren (UIS) Estatistika Institutuak 89 herrialde ikertu zituen, eta ikerketa horien laurden bat (%29) emakumeak dira. Desoreka horri aurre egiteko hainbat egitasmo jarri dira abian.

## Erreferentziak

* ↑ «STEAM Euskadi Estrategia» steam.eus (Noiz kontsultatua: 2020-12-15).
* ↑ SL. (2018-06-18). «Zientzia eta teknologiako hezkuntza sustatzeko STEAM estrategia abiatu du Lakuak» naiz: (Noiz kontsultatua: 2020-12-15).
* ↑ «¿Zer da STEAM hezkuntza?» steam.eus (Noiz kontsultatua: 2020-12-15).
* ↑ (Gaztelaniaz) «STEM, STEAM... ¿pero eso qué es?» ODITE: Observatorio de Innovación Tecnológica y Educativa (Noiz kontsultatua: 2019-01-08).
* ↑ «STEAM Euskadi» steam.eus (Noiz kontsultatua: 2019-01-08).
* ↑ «Women in Science» uis.unesco.org 2016-11-18 (Noiz kontsultatua: 2019-01-08).
* ↑ Inspira STEAM – #inspiraSTEAM. (Noiz kontsultatua: 2019-01-08).
* ↑ Innobasque Agencia vasca de la Innovación. (2018-11-21). STEAM espazioa - Gomendioen gida. (Noiz kontsultatua: 2019-01-08).
* ↑ «Zientzia-hezkuntza 2018-2019 - Zientzia-hezkuntza Programa» sites.google.com (Noiz kontsultatua: 2019-01-08).
* ↑ The STEAM-Active project. (Noiz kontsultatua: 2022-09-30).

## Ikus, gainera

* STEM.

## Kanpo estekak

* EAEko Hezkuntza Saileko STEAMgune.euskadi.eus horretako baliabideak
* EAEko Berritzegune Nagusiko STEAM webgunea.
* EAEko steam.eus (STEAM Sariak, etab.).
* Datuak: Q7394713
# Reform (Alabama)

Reform Alabamako hiri bat da. Pickens konderrian kokatua dago. 2010ean 1.702 biztanle zituen, 82,0 kilometro koadrotan banatuta.

## Ikus, gainera

* Pickens konderria

## Kanpo estekak

* Datuak: Q79522
* Multimedia: Reform, Alabama / Q79522
# Reforma, Corazón de México

Reforma, Corazón de México —jendartean Reforma izenez ezaguna— Mexiko osoan zabalkundea duen egunkari bat da, Mexiko Hirian inprimatua, 1993ko azaroaren 20an sortua. Alejandro Junco de la Vega da zuzendaria, eta Grupo Reforma enpresa da jabea.
Eskuineko ideologia politikoa duela jotzen da, egunkarian lan egiten duten gehienak eskuineko alderdi edo gobernuetatik gertukoak direlako, eta ezkerreko joera edo mugimenduei etengabeko kritikak egiten dizkielako. Hala ere, Egunkariak sari ugari jaso ditu bere adierazpen askatasunagatik eta kazetaritza independenteagatik. Diario Reforma eta etxe bereko beste argitalpen bat den El Norte, Mexikoko egunkarietan koloretako argazkiak eta tipografia sartu zituzten lehen egunkari garrantzitsuak izan ziren.
Reforma 1993an sortu zen. 1994an, egunkariak, Barruti Federaleko Aldarrikatzaileen Batasunak egindako boikotari aurre egin behar izan zion. Ordutik, egundaino egunkaria banatzen jarraitzen duten mikroenpresaburu eta enpresa independenteen sare bat sortu zen.

## Kanpo estekak

* (Gaztelaniaz) Reformaren webgunea
* Datuak: Q2473369
# Refena

Refena (Nafarroako Erakusketa Esparrua) Nafarroako Iruñea hirian dagoen erakustazoka bat da. Euskal Herriko hirugarren erakustazoka da Bilbao Exhibition Centre eta Ficobarekin batera.

## Kokalekua

Buztintxuri auzoan dago, Gipuzkoa etorbidearen 42. zenbakian.

## Historia

2010eko apirilaren 22an inauguratu zen.

## Kanpo estekak

* (Gaztelaniaz) Refenaren webgune ofiziala.
* (Gaztelaniaz) Refenaren zabaltzeari buruzko albistea Diario de Navarra egunkariaren webgunean.
* Datuak: Q12266494
# Refikita

Refikita substantzia organiko motako minerala da.

## Ezaugarriak

Refikita substantzia organiko mineralaren formula kimikoa hau da: ${\ce {C20H32O2}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 1 da.

## Erreferentziak

* 1 2 (Ingelesez) «Refikite: Mineral information, data and localities.» www.mindat.org (Noiz kontsultatua: 12-05-2019).
# Reforma (udalerria)

Reforma Mexikoko udalerri bat da. Chiapas estatuan kokatua dago. 2010ean 40.711 biztanle zituen 434,38 km²ko azaleran. Herriburua [[Reforma (Reforma)|Reforma]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q1953134
* Multimedia: Reforma Municipality / Q1953134
# Reforma de Pineda (udalerria)

Reforma de Pineda Mexikoko udalerri bat da. Oaxaca estatuan kokatua dago. 2010ean 2.671 biztanle zituen 34,83 km²ko azaleran. Herriburua [[Reforma de Pineda (Reforma de Pineda)|Reforma de Pineda]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q617157
# Refrancore

Refrancore Italiako udalerri bat da. Astiko probintzian kokatuta dago, Piemonte eskualdean. 1.574 biztanle ditu, 13,21 kilometro koadroko azaleran banatuta.

## Mugakideak

Refrancorek honako udalerri hauekin egiten du muga:
Castagnole Monferrato Montemagno Monferrato Quattordio Asti Castello di Annone Viarigi

## Kanpo estekak

* Datuak: Q17848
# Reffroy

Reffroy Frantziako udalerria da, Meuse departamenduan dagoena, Ekialde Handia eskualdean. 2013an 66 biztanle zituen.

## Demografia
### Biztanleria

2007an Reffroy udalerrian erroldatutako biztanleak 66 ziren. Familiak 29 ziren, horien artean 13 pertsona bakarrekoak ziren (8 bakarrik bizi ziren gizonak eta 5 bakarrik bizi ziren emakumeak), 8 seme-alabarik gabeko familiak ziren eta 8 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 43 etxebizitza zeuden, 32 familiaren etxebizitza nagusia ziren, 8 bigarren erresidentzia ziren eta 3 hutsik zeuden. Etxebizitza guzti hauek 43etxeak ziren. 32 etxebizitza nagusietatik 29 bere jabearen bizilekua ziren eta 3 doan lagata zeuden; 1ek gela bat zuen, 6 etxek bi zituzten, 4 etxek hiru zituzten, 10 etxek lau zituzten eta 11 etxek bost zituzten. 26 etxek euren parking plaza propioa zuten azpian. 19 etxetan ibilgailu bat zegoen eta 12 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Reffroy udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 4 | 70-74 | 0 |
| 0 | 65-69 | 4 |
| 0 | 60-64 | 0 |
| 4 | 55-59 | 0 |
| 0 | 50-54 | 4 |
| 0 | 45-49 | 0 |
| 0 | 40-44 | 4 |
| 8 | 35-39 | 8 |
| 0 | 30-34 | 0 |
| 4 | 25-29 | 4 |
| 0 | 20-24 | 0 |
| 8 | 15-19 | 4 |
| 0 | 10-14 | 4 |
| 4 | 5-9 | 4 |
| 4 | 0tik 4ra | 8 |

## Ekonomia

2007an lan egiteko adina zuten pertsonak 34 ziren, horien artean 16 aktiboak ziren eta 18 inaktiboak ziren. 16 pertsona aktiboetatik 14 lanean zeuden (7 gizon eta 7 emakume) eta 2 langabezian zeuden (1 gizon eta 1 emakume). 18 pertsona inaktiboetatik 10 erretiraturik zeuden eta 8 "bestelako inaktibo" gisa sailkaturik zeuden.

### Ekonomia jarduerak

2007an zeuden 4 komertzioetatik, 1 erauzte enpresa zen, 1 bestelako produktu industrialen fabrikazioko enpresa zen, 1 garraio enpresa zen eta 1 ostalaritza eta jatetxe enpresa zen.
2000. urtean Reffroy udalerrian 3 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q223735
* Multimedia: Reffroy / Q223735
# Rudolf Schuster

Rudolf Schuster (Košice, Txekoslovakia, 1934ko urtarrilaren 4a) eslovakiar politikari eta idazlea da. 1999 eta 2004 artean Eslovakiako presidentea izan zen. Alemaniar eta hungariar jatorrikoa, 1964an Txekoslovakiako Alderdi Komunistan sartu zen eta jaioterriko alkatea izan zen.
* Datuak: Q163813
* Multimedia: Rudolf Schuster / Q163813
# Rudolf Trebitsh

Rudolf Trebitsch , 1876ko urtarrilaren 28an, Viena hirian jaio zen austriar antropologoa izan zen. 1918ko urriaren 9an, Graz hirian hil zen; etnologiaren ikuspuntutik Europako hainbat hizkuntza gutxitu ikertu zituen eta tokian-tokiko soinu grabazioak bildu zituen ikertzeko.

## Biografia

Leopol Trebitsch eta Malvina Singerren semea zen. Hasieran medikuntza ikasketak egin zituen eta 1900 urtean burutu. Gerora, antropologia, etnologia eta hizkuntzalaritza alorretan ikasketak egin zituen. Ondoren, 1904tik 1913ra bitartean, Islandia (1904), Groenlandia (1906), Irlanda, Gales eta Eskozia (1908,1909) eta Euskal Herrian (1913)barrena ibili zen, desagertzeko zorian zeuden hizkuntzak ikertzeko. Lehenengo Mundu Gerra hasi eta 1915ean mediku gisa jardutera bidali zuten armadako erietxe batera, Grazetik gertu; han hil zen hiru urte beranduago.

## Lanak

Vienako Zientzietako Akademia Inperialeko kidea izan zen. Hizkuntz grabazioak eta grabazio musikalak egin zituen. Soinuez gain, argazkiak, lanabesak, arropak, oinetakoak, etab. bildu zituen. Bilduma horiek guztiak Zientzien Akademia Inperialaren Artxibo Fonografikoan (edo “Phonogrammarchiv”) eta Vienako Museo Etnografikoan jaso ziren. 1913ko udan Euskal Herrira etorri zen eta euskaldunen lekukotzak bildu zituen, hotsak eta musika.

## Erreferentziak

* ↑ LOPEZ DE ARANA, I., «Rudolf Trebitsch-en 1913ko euskal grabazio musikalak (II)»,Lapurdum : revue annuelle du Centre de Recherches sur la Langue Basque et l'Expression en Langue Basque (ERS 142 du CNRS et de Bordeaux III) et du Département Interuniversitaire d'Études Basques (Faculté Pluridisciplinaire de Bayonne) zk. 14 (2010), 89-135 or.

## Kanpo loturak

* Rudolf Trebtschen euskal grabazioak, http://www.ahotsak.com/erabiltzaileak/rudolf_trebisch
* Rudolf Trebitsch-en 1913ko Euskal grabazio Musikalak (II) Inaxio López de Arana Arrieta|http://lapurdum.revues.org/2285
* (Alemanez)Austriako Artxibo Fonografikoaren katalogoa, non Trebitscheek bildutako grabazioak entzungai diren http://catalog.phonogrammarchiv.at/
* Datuak: Q2173970
# Rudolf Serkin

Rudolf Serkin (Eger, Bohemia, 1903ko martxoaren 28a - Guilford, Vermont, AEB, 1991ko maiatzaren 8a) estatubatuar piano-jotzailea, jatorriz bohemiarra, izan zen.

## Biografia

Bost urte bete zituenetik, nabarmen ikusi zen Serkin haur prodijioa zela. Vienako Kontserbatorioan egin zituen ikasketak. 1915ean egin zuen debuta Vienako Orkestra Filarmonikoarekin, Mendelssohnen "Lehenengo kontzertua" lanean. Hamazazpi urte zituela, Adolf Busch ezagutu zuen; harreman horrek eragin handia izan zuen Serkinen karreran. Alemaniar biolin-jotzaile handiak bere etxean hartu zuen, eta ganbera-musikara zuzendu zuen. Garai horretan, Marcel Moyse (txirula-jotzailea) eta Aubrey Brainekin (tronpa-jotzailea) "Brandeburgoko bosgarren kontzertua" grabatu zuen.
1933an Adolf eta Hermann Buschekin Suitzara joan zen, eta urte horretan bertan egin zuen debuta Estatu Batuetan. Izugarrizko arrakasta izan zuen, eta Toscaninik bakarlari gisa aritzeko deitu zion 1934 eta 1936an. 1935ean Aldolf Buschen alaba zen Irenerekin ezkondu zen. 1939an Estatu Batuetan hartu zuen bizilekua, eta bertako hiritartasuna hartu zuen. Urte horretatik aurrera, Filadelfiako Curtis Institutuko irakasle gisa aritu zen lanean. 1950ean, Clara Haskilekin batera, Pradeseko Jaialdian parte hartu zuen. Adolf Buschekin batera, 1951n, Marlboroko (Vermont, Estatu Batuak) Jaialdia sortu eta zuzendu zuen. Bertan bildu ziren garai horretako ganbera-musikako musikari handienak. XX. mendeko musikan ere zenbait saio egin zituen Serkinek: McDowellen kontzertua 1938an, Adolf Buschen sonata bat, Martinùren sonata bat (1957) eta A. Schnabelen hirukote bat.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q213545
* Multimedia: Rudolf Serkin / Q213545
# Rudolf Steiner

Rudolf Steiner (Kraljevich, Austria-Hungaria —gaur egun Kroazia—, 1861eko otsailaren 25 edo 27a – Dornach, Suitza, 1925eko martxoaren 30a) austriar filosofoa izan zen. Hasieran teosofiaren jarraitzaile izan zen, baina joera hura alde batera utzi eta bere filosofia sistema moldatu zuen (1912), antroposofia deitu zuena. Steinerrek mundua pertzepzio espiritualaren ikuspuntutik edo zentzuekin loturarik ez duen adimen-maila batetik ulertu behar dela zioen, eta ez zentzuen bidez. Goetheren lan guztiak argitaratu zituen 1889-1896 bitartean; garai hartan idatzi zuen Die Philosopihie der Freitheit lana eta argitaratu zuen Magazin für Literatura aldizkaria. 1913an Goetheanum Zientzia Espiritualen Institutua sortu zuen, Waldorf pedagogia-eskolaren oinarria izan zena; Steinerren pedagogia- eta filosofia-teorietan oinarritu ziren 170 eskolatik gora.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Antroposofia
* Waldorf hezkuntza
* Erregistro akashikoak

## Kanpo loturak

* (Frantsesez) Anthroposofia, Rudolf Steinerren sinismenak eta ideologia arrazista.
* (Gaztelaniaz) Rudolf Steiner Fundazioaren web orria.
* (Ingelesez) Rudolf Steiner ataria.
* (Gaztelaniaz) Rudolf Steinerren liburuak
* (Gaztelaniaz) Rudolf Steiner Upasika Liburutegian
* (Gaztelaniaz) Rudolf Steiner Argitaletxea, Madril
* Datuak: Q78484
* Multimedia: Rudolf Steiner / Q78484
# Rudolf de Rijk

Rudolf Pieter Gerardus de Rijk (Amsterdam, 1937ko martxoaren 24a - ibidem, 2003ko ekainaren 15a) Herbehereetako hizkuntzalaria izan zen, euskal gramatikan aditua.

## Biografia

1972an Massachusetts Institute of Technology ikastetxean eskuratu zuen doktoretza, Kenneth Locke Haleren zuzendaritzapean idatzitako Studies in Basque Syntax: Relative Clauses tesiarekin. Tesi honek gramatika sortzailearen eskolako hizkuntzalarien arreta erakarri zuen, eta euskara aztertzeari lotu zitzaizkion haietako hainbat.
Urte gutxi batzuez, irakasle aritu zen Chicagoko Unibertsitatean; eta gero, 2002an erretiratu zen arte, Leidengo Unibertsitatean eman zituen eskolak. De Lingua Vasconum: Selected Writings bere liburua 1998an argitaratu zen, Julio de Urquijo euskal filologiako mintegiaren urtekariaren eranskin gisa. Euskaltzaindiak ohorezko euskaltzain izendatu zuen.
2002ko azaroaren 29an, EHUk ohorezko doktoretza eman zion, nazioarteko hizkuntzalarien artean euskalari nagusia zela aipatuta. Gainera, De Rijken omenezko liburua argitaratu zuen, 42 adituk idatzitako artikuluekin.
Bere lanik nabarmenena euskara batuaren gramatika deskriptiboa izan zen, 1.400 orrialdekoa: Standard Basque: A Progressive Grammar.

## Erreferentziak

* ↑ Garmendia, Mari Karmen. (1965-09-05). «Rudolf De Rijk: Nederland'eko euskalduna» Zeruko Argia.
* ↑ Knörr, Henrike. (2003-06-17). Ha muerto Rudolf de Rijk. Gasteiz: www.euskosare.org.
* ↑ Salaburu, Pello. (2004-01-30). Rudolf de Rijk, euskaldunen Holandako adiskidea. Euskaltzaindia.
* ↑ «Gaur barreiatuko dituzte Rudolf de Rijk ohorezko euskaltzainaren errautsak Urkiolan» Berria 2003-07-26.
* ↑ Browne, Wayles. Obituary: Rudolf de Rijk. .
* ↑ de Rijk, Rudolf. (2008). Standard Basque: A Progressive Grammar. Mit Press ISBN 978-0-262-04242-0..
* Datuak: Q7377366
# Rudolf Ramek

Rudolf Ramek (Teschen, 1881eko apirilaren 12a - Viena, 1941eko uztailaren 24a) austriar politikaria izan zen. Austriako kantzilerra izan zen 1924tik 1926ra.
Austriako Silesian jaio zen, gaur egun Polonian. Alderdi Sozial Kristauko kide izan zen eta 1919ko Austriako Batzar Konstituziogilean parte hartu zuen. 1919tik 1920ra Justizia ministroa izan zen Karl Rennerren gobernuan. Kontseilu Nazionaleko kide izan zen 1920tik, eta 1924an Ignaz Seipel ordezkatu zuen kantziler karguan.
Bere gobernuan austriar txelina 1925ean herrialdeko diru ofiziala bihurtu zen. Inflazioak eta langabeziak bere horretan jarraitu zuten eta Ranek dimisioa eman zuen 1926an. 1930ean parlamentuko presidenteorde bihurtu zen. Beste diputatu batzuekin batera dimititu zuen 1933an, eta Engelbert Dollfussek parlamentuko bilera berriak debekatzeko aprobetxatu zuen.
* Datuak: Q11722
* Multimedia: Rudolf Ramek / Q11722
# Rudolf Schadow

Rudolf Schadow (baita Ridolfo Schadow) (Erroma, 1786ko uztailaren 9a - ib.,1822ko urtarrilaren 31) alemaniar eskultorea izan zen.
Aita, Johann Gottfried Schadow bere lehen irakasle izan zen.
1810 urtean Erromara joan zen eta bertan Antonio Canova eta Bertel Thorvaldsen-en laguntza izan zuen. Bere lehendabiziko bakarkako lana mitologiako Parisen figura bat izan zen.
Katolizismora bihurtuta, Joan Bataiatzailea eta Ama Birjina eta Haurraren figurak egin zituen. Ingalaterran ezaguna egin zen batez ere William George Spencer Cavendish, Devonshireko Seigarren Dukeari, eta William Petty, Shelburneko Bigarren Konteari egindako irudiengatik.
Bere azken lana, Frederiko-Gilen III.a Prusiakoak aginduta, neurri itzelezko "Akiles Pentesilearen gorputzarekin" deritzona izan zen. Egindako eredua miretsia izan zen baina 1822 urtean, Erroman zendu zenean, artean ez zuen lana haitzurdinez bukatzea lortu.
* Datuak: Q697189
* Multimedia: Rudolf Schadow / Q697189
# Rudolf von Alt

Rudolf Ritter von Alt (Viena, 1812ko abuztuaren 28a - ibidem, 1905eko martxoaren 12a) austriar margolaria izan zen.
Jakob Alt litografoaren semea eta Franz Alt margolariaren anaia izan zen. Alpeetara eta Italiako iparraldera egindako bidaiek paisaiak margotzen zaletu zuten, akuarelak erabiliz eta estilo errealista eta zehatzarekin. 1833an Veneziara joan ondoren, arkitektura-gaiak ere margotu zituen. Talentu berezia izan zuen zeruaren, airearen.

## Iruditegia

* Der Stephansdom in Wien, 1832
* Damenporträt, 1838
* Spinnerin am Kreuz (Wien)
* Ansicht des k.k. Hofwaffenmuseums, 1857
* Der Markusplatz in Venedig mit österreichischem Militär, 1860

## Kanpo estekak

* Datuak: Q638183
* Multimedia: Rudolf von Alt / Q638183
# Remona Burchell

Remona Burchell (1991ko irailaren 15a) esprinter jamaikarra da. Alabamako Unibertsitaterako korritzen ari zela, hiru aldiz NCAAko txapeldun izan zen, 2014 eta 2015ean NCAA Indoor Txapelketan 60 metroak irabazi zituen. 11,03 segundoko 100 metroko errekor pertsonala ezarri zuen 2014ko NCAA Kanpoko Txapelketetara iristeko sailkatze-neurketa batean, non txapelketa irabazi zuen (11,17 segundo egin zuen haize kontrako gogor batean).
2018ko Munduko Barruko Txapelketan Jamaika ordezkatu zuen. 2020ko Udako Olinpiar Jokoetan sailkapen txandan parte hartzeagatik finalean bere taldekideek lortu zuten urrezko domina ere lortu zuen.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | 4x100m |

## Kanpo estekak

* Datuak: Q50309036
# Remoncourt (Meurthe eta Mosela)

Remoncourt Frantziako udalerri bat da, Meurthe eta Mosela departamenduan dagoena, Ekialde Handia eskualdean. 2013an 35 biztanle zituen.

## Demografia
### Biztanleria

2007an Remoncourt udalerrian erroldatutako biztanleak 35 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 8 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 25 etxebizitza zeuden, 16 familiaren etxebizitza nagusia ziren, 3 bigarren erresidentzia ziren eta 6 hutsik zeuden. 21 etxeak ziren eta 3 apartamentuak ziren. 16 etxebizitza nagusietatik 13 bere jabearen bizilekua ziren eta 3 doan lagata zeuden; 1ek hiru gela zituen, 2 etxek lau zituzten eta 13 etxek bost zituzten. 15 etxek euren parking plaza propioa zuten azpian. 10 etxetan ibilgailu bat zegoen eta 6 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Remoncourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 4 | 60-64 | 4 |
| 0 | 55-59 | 0 |
| 8 | 50-54 | 4 |
| 0 | 45-49 | 4 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 8 | 20-24 | 0 |
| 0 | 15-19 | 4 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 23 ziren, horien artean 13 aktiboak ziren eta 10 inaktiboak ziren. 13 pertsona aktiboak lanean(8 gizon eta 5 emakume) zeuden.. 10 pertsona inaktiboetatik 5 erretiraturik zeuden, 2 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 administrazio publikoko enpresa zen.
2009an norbanakoentzat zegoen zerbitzu bakarra argiketaria zen.
2000. urtean Remoncourt udalerrian 4 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1047248
* Multimedia: Remoncourt (Meurthe-et-Moselle) / Q1047248
# Remondo

Remondo Segoviako udalerria da, Tierra de Pinares eskualdean dagoena.
2009ko urtarrilaren 1eko erroldaren arabera 334 biztanle zituen.

## Ikus, gainera

* Segoviako udalerrien zerrenda

## Kanpo estekak

* Datuak: Q1939073
* Multimedia: Remondo, Segovia / Q1939073
# Remontival pilotalekua

Remontival pilotalekua Lizarrako pilotaleku luzea da, Remontival auzoan kokatua. 2002ko ekainaren 26an inauguratua, Lizarrako Udalaren jabetzakoa da, eta San Miguel pilota klubaren egoitza.
Pilotalekuaren argiztatzeak kritika ugari eragin du pilotariengandik eta pilotazaleengandik: eraikitzean, izan ere, leihoak jarri zizkioten ezker paretaren gainaldean, eta horrek pilota ondo ikustea eragozten die pilotariei eta ikusleei, pilotari argi kontra begiratzen diotenean. Gainera, hasieran, kolore berde ilunez margotu zenez, udan ere argi artifiziala behar zen, eta ondorioz 2010eko abenduan urdinez margotu zuten, argitasun handiagoa izan zezan.

## Erreferentziak

* ↑ (Gaztelaniaz) «La cruz: Los aficionados a la pelota descubrieron varias deficiencias en el estreno del Frontón Remontival», Calle Mayor aldizkaria, 242. zenbakia, 2002-07-11. Ikus 7. orrialdea.
* ↑ (Gaztelaniaz) «El frontón Remontival de Estella se pintará azul», Diario de Navarra, 2010-11-27.

## Kanpo estekak

* Datuak: Q20493039